།དྲི་ཆུ་གྲང་མོས་ཁྲུས་བྱས་པས་ཀྱང་མིག་ནད་
པས་དུགས་བྱས་ན་འཕར་བ་འཇོམས་སོ།
༦
ཞིའོ། །གན་རྐྱལ་དུ་ཉལ་ལ་ལག་པས་ལྟེ་བ་བཟུང་སྟེ། རླུང་བུམ་པ་ཅན་དུ་བྱས་ན་མ་ཞུ་བའི་
ནད་སེལ་ལོ། །འབྲས་དང་སྲིན་ཕོལ་ལ་སོགས་པ་སྐྲངས་པ་བྱུང་ན། ཚྭ་མར་རས་ལ་བཏུམས་
།བུ་མོ་ལོ་བཅུ་གཉིས་མའི་འོ་མས་ཀྱང་ངོ༌། །སོ་
སྲིན ་བྱུང་ན་ཀན་ཏ་ཀ་རིའི་དུ་བ་སྦུ་གུ་ལ་སོགས་པ་ནས་བདུགས་ན་སོ་སྲིན་སེལ་ལོ། །
ད་ནི་མཛེ་ནད་ཞི་བར་བྱ་བ་ནི། རྣལ་འབྱོར་པས་སྲོག་རྩོལ་དང་། འཛིན་པ་བསྒྲུབས་
ལ། སྐད་ཅིག་གིས་ཕྱག་རྒྱ་དང་སྦྱོར་བ་ལས་བྱང་སེམས་ཕབ་ལ། སྲོག་དང་ཐུར་དུ་སེལ་བ་
འགོག་པས། བྱང་སེམས་བཟུང་བའི་ལོ་ཕྱེད་ཀྱིས་མཛེ་དཀར་པོ་མཆོག་གི་ལུས་ལ་སེལ་ལོ། །
དེས་མ་སེལ་ན། ལོ་བཅུ་དྲུག་མའི་ཕྱག་རྒྱ་བསྟེན་ཏེ། ཉི་མ་རེ་རེ་ཞིང་ཤ་དང་ཆང་གིས་བཟའ་
བ་དང་བཏུང་བ་བྱ་ཞིང༌། ཟླ་བ་དྲུག་ཏུ་སྐྱེ་གནས་བསྲུབས་བདེ་བ་བུམ་པ་ཅན་གྱི་རྣལ་འབྱོར་
རྣམ་པར་བཟུང་བས་མཛེའི་ནད་སེལ་ལོ། །སངས་རྒྱས་ཀྱི་བཀའ་ལ་སོམ་ཉི་མེད་དོ། །མཛེ་
སེལ་བར་མ་ཟད། བདུན་ཅུ་ལོན་པའི་སྐྲ་དཀར་དང་གཉེར་མ་ཡང་སེལ་བར་བྱེད་དོ། །སྔ་མ་
བཞིན་དུ་བྱས་ནའོ། །དུས་ཀྱི་འཁོར་ལོའི་ལོ་གསུམ་ཟླ་བ་ཕྱེད་དང་གཉིས་ཀྱིས་ལམ་སེམས་
རབ་ཏུ་འདྲེས་ནས་ཕྱག་རྒྱ་ཆེན་མོ་ཐོབ་བོ། །མཛེ་ནད་ཞི་བའི་ངེས་པའོ། །
ད་ནི་སྲོག་རྩོལ་གྱི་ཉེས་པ་བརྗོད་དེ། བུམ་པ་ཅན་བསྒོམས་པས། སྙིང་ཁ་ཚ་བ་དང༌།
མགོ་བོ་ན་བ་དང༌། མིག་ན་བ་དང་། སྤྱི་གཙུག་ཏུ་ཟ་འཕྲིག་བྱུང་ན། གཡས་དང་གཡོན་གྱི་རྩ
གཉིས་ཀྱི་ལམ་དགག། དབུ་མར་དབབ་པར་བྱའོ་ཞེས་སོ། །
གཞན་རྟགས་ཡིག་ན་གསལ། སྲོག་བསྡུས་ཀྱི་འཕོ་བ་ནི། དུས་རྩ་ལ་དུས་བསྡུས་པ་
འོད་སྐོར་ཆུང་ངུ་འཁོར་བ་དང་། སྤྱི་གཙུག་ཁབ་ཀྱིས་འབུགས་པ་འདྲ་ན། གཙུག་ཏོར་ནས་ནི་
དཔྲལ་བ་ཡི། །པད་མར་ཁུ་བབ་དགའ་བའོ། །མགྲིན་པ་སྙིང་ཁ་མཆོག་དགའ་སྟེ། །ཞེས་པས་
-167-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
དགག། རྗེས་དྲན་གྱི་དུས་སུ་མེ་དུགས་བསླངས་པའི་མགོ་ནད་ནི། ལུས་རྔུལ། རྟོག་པ་འཕྲོ་ན་
ཁམས་མི་བདེ། དུད་དྲི་ཁ། ཚིག་པ་ཟ། མགོ་བོ་ན། དུ་བ་ནམ་མཁའི་མཐོངས་སུ་གདོན།
གཏའ་མ་རྒྱ་མཚོའི་གཏིང་ན་གནས་པའོ། །མེ་ལྕེ་རི་རབ་ཀྱི་ངོས་ལ་རང་གི་ངང་གིས་འབར།
ཞེས་བྱ་བ་གནད་གསུམ་འབྲེལ་བ་ཅན་དུ་བྱའོ། །
ཐིག་ལེ་འདུས་པའི་མགོ་ནད་ནི། ཕྲ་མོའི་རྣལ་འབྱོར་གྱི་དུས་སུ་འབྱུང་སྟེ། མགོ་བོ་ན་
ཞིང་ལྕི། མགོ་ཐོག་ན་ཏིང་ཕོར་ཁ་སྦུབ་པ་ལྟ་བུའི་སྣང་བ་ཞིག་ཡོད་པའི་སྣང་བ་བྱུང་ན། མེའི་
ནུས་པ་ཆུང་བའི་སྐྱོན་ཡིན་པས་རྩོལ་བས་ཕབ་ལ་རྩ་བཅིང༌། ཐིག་ལེས་གང་བའི་མགོ་ནད་ནི།
མགོ་བོ་ཟ་ལ་ཚ། སྐྲ་རྕེ་ལ་ཡང་རེག་ན་རྩེ། འབར་འབུར་དམར་པོར་བྱུང་ན་གང་བྱུང་དུ་འཐེན།
དེ་ནི་མགོ་ནད་ལ་སོགས་པ་བསལ་བའི་མན་ངག་གོ།
གཞན་དབུས་མ་མདུད་འགྲོལ་གྱི་མན་ངག་ནི། ལུས་ཀྱི་གནས་གང་དུ་འབུར་བྱུང་སར་
འཐེན། མགྲིན་པ་མདུད་འགྲོལ་གྱི་མན་ངག་ནི། རླུང་རྟགས་བྱུང་ན། རོ་སྟོད་གཟེར། དབུགས་
མི་ཐོན། མགྲིན་པ་ཡང་གཟེར་ཞིང་ན། རྩ་ཡང་བསྡུས་ན། ནུ་ཁ་གཉིས་སུ་གྲུ་གུ་རེ་རེ་བཞག་
ལ། དེའི་སྟེང་དུ་སྣམ་བུའམ། རས་ཀྱིས་བཅིངས་ལ་བསྒྱུར། སྤྱི་བོ་ནས་ཐལ་མོས་བརྡུང༌། དེ་
ནས་ཚིགས་པ་རྣམས་ཀྱི་སྟེང་དུ་ཁུ་ཚུར་གྱིས་ལན་མང་དུ་བརྡུང་། དེ་ནས་དྲག་ཤུལ་གྱིས་ཕབ་
ལ། ཡན་ལག་མཉེ། མཛུབ་མོ་རྣམས་གཟེར་ཞིང་བསྐུམ། རྒྱབ་ནན་ཁ་ལྐུགས་ན། ཆུ་ལྕག་
གིས་བསླང༌། དེས་བདེའོ། །ཕོ་ལོག་བྱུང་ན། མགོ་མཇུག་ལྡོག་ལ་སྔར་བཞིན་བྱ། འདི་ལ་དལ་
བུས་བྱ་བ་གནད་ཆེ། མགྲིན་པར་ཐིག་ལེས་གང་ནས་མགྲིན་པ་མན་ཆད་ཟུག་གཞན་མེད་པའི་
ཁང་རིལ་བ་འབྱུང་སྟེ། སྣ་དང་ཁའི་དབུགས་ལག་པས་བསྡམས་ལ། ཡར་འཐེན་མར་འཕུལ་
ཡང་ཡང་བྱ། དེས་བདེའོ། །
ཡང་ཕྱི་རླུང་འདུས་པའི་དུས་སུ་དབུས་མར་འཇུག་ཏུ་མ་འདོད་པས་འབྱུང་བ་ལྔ་སྟོབས་སུ་
-168-

སྔགས་ལ་འཇུག་པའི་སྒོ་ལས། དཔལ་དུས་ཀྱི་འཁོར་ལོའི་མན་ངག་གི་རིམ་པ། ༨༦༽
གྱུར་པའི་གེགས་བྱུང་ཡང་། མིག་དབུས་མའི་ཡར་རྩེ་ལ་གཏད་ལ་རྩུབ་རླུང་དྲག་པོས་བཅིང༌།
དེའི་རྗེས་སུ་མགོ་བོ་ན་འཕོ་བ་དགག། དེས་བདེའོ། །ཐིག་ལེའི་རྣལ་འབྱོར་གྱི་དུས་སུ་བྱུང་ན་
རྩུབ་རླུང་བུམ་པ་ཅན་དུ་བཅིངས་ལ། ལྟ་སྟངས་ཀྱིས་གྱེན་དུ་ཕྱོགས་པར་བྱ་སྟེ། དབང་པོ་ལ་
གནད་དུ་བསྣུན། དེས་ཁམས་དབུས་མར་འབབ་སྟེ་གེགས་སེལ་ལོ། །ཡང་སྔངས་སྐྲག་གམ།
གློ་རྒྱལ་གྱི་སྟོབས་ཀྱིས་སྒོམ་འཐོར་བ་ནི་གསུམ་འབྱུང་སྟེ། རླུང་འཐོར་ན་ལུས་མང་པོར་སོང་
ནས། རང་གང་ཡིན་ངོ་མི་ཤེས་པ་དང༌། སྒོམ་འཐོར་བ་ནི། ཉམས་དེ་རྒྱ་ཆེ་ལ་སྲབ་པ། ཁམས་
འཐོར་བ་ནི་ལུས་ཀྱི་ཤ་དུམ་བུ་དུ་མར་སོང་བའི་སྣང་བ་འབྱུང་སྟེ། གསུམ་པོ་གང་བྱུང་ཡང་
མཛོད་སྤུར་སེམས་དང་ལུས་ཀྱིས་གནད་དུ་བསྣུན་པས་ཐུན་གཅིག་ལ་འདུའོ། །ཡང་སྒོམ་དུས་
སུ་འོག་སྒོ་བསྡམ་དུ་མི་ཉན་ན། འོག་སྒོ་སྟན་ཁར་བརྡབ། དལ་བུས་བསྐོར་བ་བྱ། བསྒོམས་
པ་སྟོབས་ཀྱིས་འཁྲུ་ན། འོག་རླུང་འཐེན་སྡུད་ཡང་ཡང་བྱ། མིག་ཚ་ན་ལྟག་པ་ལ་སྣུམ་བསྐུས་
ལ་དྲོད་དུགས་བྱ། གཡལ་དང་མཆི་མ་བྱུང་ན་མཁལ་མ་དང་ལྟག་པར་སྣུམ་བསྐུས་ལ་བསྲོ།
སྒོམ་ཚེ་ས་སྐོར་རོ་རོ་བྱེད་ཅིང་སྐྱུགས་ན་ཆང་ངམ། ཚོད་མ་ལ་ཧུབ་ཆུང་ངུ་བཅད་ལ། དྲག་ཏུ་ལྟེ་
བར་མནན། སྙིང་ཁར་འཚངས་པའམ། ཨོལ་མདུད་པར་འཇམ་རིལ་ཞིག་བྱུང་ན། དང་པོ་སྤྱི་
བོར་བརྡུང་། དེ་ནས་ཚིགས་པ་དང་པོ་ནས་བདུན་པའི་བར་དུ་ཅི་རིགས་པར་བརྡུངས་པས་
ཞིའོ། །སྣ་བུག་ནས་སྣ་ཁྲག་བྱུང་ན། ཁམས་འཛག་པ་དང་ཁྱད་མེད་པས། ཐད་ཀའི་སྐྲ་
མཚམས་སུ་དབྱུག་པ་བརྡེག། སྐྱེས་པའི་སྒྲོ་བ་འཐེན་ཞིང་བཅིང༌། བུད་མེད་ཀྱི་ནུ་མ་འཐེན་ཞིང་
བཅིང༌། སྣ་ན་བྱང་པ་ཚ་འཚོང་གི་དུ་བས་བདུག། དེས་འཆད། ལུས་ལ་རྔུལ་མང་པོ་བྱུང་ན།
ཚ་བ་གསུམ་དང་ཐད་ཀ་རྡོ་རྗེ་མར་ནག་དང་སྦྱར་ལ་རྔུལ་བྱུང་སར་བྱུགས་ལ། མེ་དང་ཉི་མ་ལ་
བསྲོ། དེས་འཆད་དོ། །
ཡང་རླུང་འགག་པའི་དུས་སུ། ལྟེ་བར་སེར་རིལ་བ་འབྱུང༌། སྙིང་ཁར་ནག་པོ། མགྲིན་དམར་
-169-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
པོ། དཔྲལ་བར་དཀར་པོ། གཙུག་ཏོར་དུ་སྔོན་པོ། དེ་ནས་གཡས་དང་དུས་ཀྱི་མེ་དང༌། གཡོན་
ནས་སྒྲ་གཅན་གྱི་རླུང་འགགས་ཏེ། འདི་རྣམས་གང་འགགས་ཀྱང༌། སྣ་སྒོར་བྱུང་ནས་སུབ་པ་
སྙམ་བྱེད་པ་འབྱུང་སྟེ། དེའི་དུས་སུ་ཕྱིར་བུས་ན་རྩ་ཁ་བརྡལ་ནས་སྣ་ཁྲག་བྱུང་ནས་གེགས་
བྱེད། རྩུ་བ་རླུང་བུམ་པ་ཅན་འབའ་ཞིག་གནད་ཆེའོ། །
ཡང་འོག་ཏུ་དྲི་ཆེན་དྲི་ཆུ་འགག་པའི་དུས་སུ། ལེ་ལོ་བྱས་ན་སྙིགས་མ་བོར་དུ་ལྷུང་བ་
ཞེས་བྱ་བ་ཟུག་ཟེར་དང་བཅས་ནས་འབྱུང་དུ་མི་བཏུབ་པ་བྱུང་ན། སྟེང་དུ་སྣ་གང་འགགས་པ་
བུད། མཇུག་ལྟོ་བར་དྲོད་སྐྱེས་སྐྱེས་བརྡུང༌། དེས་ཀྱང་མ་བྱུང་ན། བཤང་གཅིའི་བར་དུ་རྡོ་ཚན་
གྱིས་བསྲོ། དེས་ངེས་པར་གྲོལ་འགྲོའོ། །གནས་སྦྱོངས་ལ་སོགས་པ་བྱུང་ན་གང་གི་རྩ་རུ་རླུང་
སེམས་འདུས་པ་དེར་ཟུག་གཟེར་དང་བཅས་པ་འབྱུང་བས། རྩུབ་རླུང་བུམ་པ་ཅན་བྱུང་གྱིས་
མདུད་པ་དགྲོལ་ལོ། །ཡང་རླུང་གཟེར་ཁོལ་བུར་བྱུང་ན་རྡོ་ཚན་གྱི་བདུག།
གནས་སྤོ་བ་ནི། རིགས་དྲུག་གི་ཉམས་གང་བྱུང་གི་ས་བོན་འོག་ཏུ་བསམ། སྟེང་དུ་ཧཱུཾ་
སྔོན་པོ་ཞིག་བསྒོམས་ལ། ངག་ཏུ་ཧིག་བྱས་ལ། འོག་གི་ས་བོན་སྟེང་གི་ཧཱུཾ་ལ་ཐིམ་པར་
བསྒོམ། དེས་ངེས་པར་འཕོའོ། །
ཐིག་ལེ་རྡེག་པ་ནི། ཉམས་གང་བྱུང་ཡང་སྙིང་ཁ་དང་དཔྲལ་བར་འཁྱག་དུགས་བྱ།
གང་སེམས་ཟིན་པར་ཉམས་འཕོའོ། །སྙིང་རླུང་སྨྱོ་འབོག་བྱུང་ན། གདོན་ཡིན་ན་མིག་རྩ་རྒོད།
སྣ་སྒོ་ཆེ། བླ་མ་ལ་སོགས་པ་ལ་སྐྲག་ཅིང༌། ཁ་དམའ་འབེབས། དེ་བྱུང་ན་གདོན་ཡིན་པས།
ནམ་ཐུ་བའི་ཚེ་ལག་པ་གཡོན་པའི་སྲིན་ལག་རོ་སྐྲ་ལ་བྱས་པའི་ཐི་གུས་བཅིངས་ལ། ཆོས་
སྐྱོང་ལ་གཏོར་མ་བཏང་། ལྷ་འདྲེ་ལ་བདེན་པ་བརྡར་ལ། རྒྱབ་བཅོས་ལ་གུ་གུལ་གྱིས་སྣ་
ནས་བདུག། སྙིང་ཁ་གཡོན་པར་གདོན་དེ་དམིགས་ལ་དྲག་སྔགས་བཟླས། དབྱུག་པ་བརྡེག།
སྐད་ངན་འདོན་ཅིང་མནའ་སྐྱེལ་ན་བཏང༌། དེས་ཞིའོ། །
-170-

སྔགས་ལ་འཇུག་པའི་སྒོ་ལས། དཔལ་དུས་ཀྱི་འཁོར་ལོའི་མན་ངག་གི་རིམ་པ། ༨༦༽
རླུང་སེམས་གནས་ལོག་པས་སྨྱོ་ན།
ནས་བཏེགས་ལ་ལན་གསུམ་བརྡབ།
དང་པོ་སྟན་ཁར་བཞག་ལ་མི་གཉིས་ཀྱིས་སྟན་གྱི་གྲྭ་
དེ་ནས་གྲེ་ལོས་སླེབ་ཙམ་གྱི་རྩི་ཐོག་ཏུ་དབྱུག་པ་རྡེག།
གོང་དུ་ཟས་ཞིམ་འགྲངས་བྱིན། དེས་སེལ་ལོ། །སྨན་གྱི་བསལ་ན། བྷི་ཤ་རི་ལ་ཚད། ཨ་རུ་
ར་བདུན། རུ་ཏ་ཐུན་གཅིག་དྲི་ཆུ་བཏང༌། རིལ་བུ་ནས་ཙམ་སྲོད་དུས་བཏང༌། ལྔ་བདུན་དགུ་
རྣམས་རིམ་པས་བསྣན་ཆེས་ན་འཇུ་དཀའ་ཚད་མི་ཟིན། སྙིང་རླུང་ཅན་ལ་ཛཱ་ཏི་བསྡེབ། །ཕོ་
བའི་མེ་ཉམས་ཁ་རུ་ཚ། །མཁལ་རྐེད་གྲང་བར་སུག་སྨེལ་ཏེ། །སྐྲན་ལ་འགྲོན་བུའི་ཐལ་བ་
བརྡེག། དམུ་རྫི་ང་སྐེམ་ལ་ཤ་རུའི་ཐལ། །སྐྱ་སྦབ་ཅན་ལ་ད་ལིས་ཏེ། །གག་ལྷོག་ནད་ལ་ཤུ་
དག་བསྡེབ། །སྲིན་ལ་གླ་རྩི་གྲང་རླུང་སྤྱིར། །ཤིང་ཀུན་བསྡེབས་ལ་གཉེན་པར་བྱ། །ད་ལིས་
བ་ལུ་ན་ལེ་ཤམ། །ཤིང་ཚ་སུག་སྨེལ་སྒ་བོ་ཆེ། །གོང་ནས་གོང་དུ་ཞོ་རེ་བསྐྱེད། །པི་ལིང་ཞོ་
དྲུག་ཀ་རར་སྦྱར། །ད་ལིས་བདུན་པས་འཁྲུ་སྐྱུག་དང་། །བད་ཀན་གློ་དང་དབུགས་མི་བདེ། །
གཞང་འབྲུམ་སྐྲན་དང་སྐྱ་སྦབ་འཇོམས། །སྙིང་རླུང་ཅན་ལ་ཛཱ་ཏི་བསྡེབ། །གྲང་རླུང་སྤྱི་ལ་ཁ་རུ་
ཚ། །གློ་འགོག་དཀའ་ན་སྟར་བུ་སྟེ། །འཁྲུས་ན་དན་ཏིག་བསྣན་པ་སྟེ། །མཁས་པའི་མན་ངག་
སྦྱར་བའོ། །ཤིང་ཀུན་ཞོ་གཅིག་ཁ་རུ་ཚ། །སེ་འབྲུ་སྟར་བུ་སྲང་རེ་རེ། །སྒ་སྲང་དགུ་སྟེ་བུ་རམ་
སྦྱར། །ཤིང་ཀུན་ལྔ་པས་སྙིང་རླུང་དང༌། །གྲང་རླུང་མ་ལུས་འཇོམས་པར་འགྱུར། །ཤིང་ཀུན་སྒ་
གཉིས་ཤིན་ཏུ་བསྡུས། །ཁ་རུ་ཚ་ནི་ཁ་ཚར་གདབ། །ཐང་དུ་བཏང་ན་སྙིང་རླུང་སེལ། །ཞེས་
དང༌། སྐྱེར་པ་དང་འཁན་པ་བསྡུས་པའི་ཁུ་བ་ལ། དོམ་མཁྲིས་བཏབ་སྟེ་བཏང་ན་སྣ་ཁྲག་
འཆད་དོ། །
ད་ནི་ཨ་བ་དྷཱ་ཏཱིའི་སྨན་བརྗོད་པར་བྱ་སྟེ། རྣལ་འབྱོར་པ་ཁ་ན་ན། གཅིན་ཅུང་ཟད་དྲོ་བ་
ཁར་བཟུང་བྱས་ན། ཁ་དང་པོ་སྲིན་གྱི་ནད་ཞིའོ། །མགོ་བོ་ན་ན། ཐོ་རངས་མི་བསྐྱོད་པ་སྣས་
འཐུངས་ན་མགོ་ནད་འཇོམས་སོ། །དེ་བཞིན་དུ་ཡང་ངོ་། །རྣ་བ་ན་ན། གཅིན་དྲོན་མོ་རྣ་བར་
-171-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
རབ་ཏུ་བླུགས་ནའོ། །མིག་གི་ནད་ལ་གྲང་མོས་བཀྲུའོ། །འབྱུང་པོ་ཡི་གེགས་ལ་སོགས་པས་
བཟུང་བ་ལ་མི་བསྐྱོད་པ་ཚ་བ་གསུམ་དང་སྦྱར་བ་རྣ་རུ་བླུགས་ན་བདེ་བ་སྟེར་རོ། །སྦྲུལ་གྱིས་
རྨུགས་པ་ལ་ཡང་ངོ་། །རླུང་ལ་སོགས་པ་ཉེ་བར་ཞི་བ་བརྗོད་དེ། ལན་ཚྭ་དང་སྐྱུར་བས་རླུང་
འཇོམས་སོ། །མངར་བ་དང༌། སྐ་བས་མཁྲིས་པ་འཇོམས་སོ། །ཁ་བ་མ་ལུས་པ་དང༌། ཚ་བ་
གསུམ་དང་ལྡན་པའི་སྨན་ནམ། ཁུ་བ་སྟེ། བཟའ་བ་དང་བཏུང་བས་བད་ཀན་འཇོམས་སོ། །
རའི་འོ་མ་ཚ་བ་གསུམ་དང་ལྡན་པས་བད་ཀན་འཇོམས་སོ། །མ་ཧེའི་འོ་མ་ཤ་ཀ་ར་དང་ལྡན་
པས་མཁྲིས་པའི་ནད་སེལ་ལོ། །རྔ་མོའི་འོ་མ་རྒྱམ་ཚྭ་དང་ལྡན་པས་རླུང་འཇོམས་སོ། །བའི་འོ་
མ་མར་གྱིས་བསྡུས་པས་སྡུག་བསྔལ་རྣམ་གསུམ་འཇོམས་པ་སྟེ། ཚ་བ་གསུམ་གྱིས་བད་ཀན་
དང༌། ཀ་ར་དང་ལྡན་པས་མཁྲིས་པ་དང༌། རྒྱམ་ཚྭ་དང་ལྡན་པས་རླུང་ཞེས་བྱའོ། །མར་ཉིད་ནི་
བའི་འོ། །རིམས་མ་གཏོགས་པ། ཞེས་བྱའོ། །
ད་ནི་ཁ་ལ་སོགས་པའི་ནད་ཞི་བ་བརྗོད་དེ། འདིར་ཐམས་ཅད་དུ་རྫས་ལས་བརྒྱད་
འགྱུར་གྱི་ཆུ་སྟེ། ཛཱ་ཏིའི་བརྒྱད་འགྱུར་གྱི་ཆུ་ལ་ཛཱ་ཏི་བསྐོལ་བ་བཞི་ཆ་ལྷག་པའི་ཆུ་ཅུང་ཟད་དྲོ་
བས་ཁ་དང་པོའི་ཟུག་རྔུ་ཞི་བ་ཉིད་དོ། །ཏིལ་གྱི་མར་ཁུ་དང༌། རའི་ཆུ་བསྐོལ་བའི་ཏིལ་གྱི་མར་
སྐ་བའི་བཞི་ཆ་ལུས་པ། ཚ་བ་གསུམ་དང་། ཚྭ་རྣམས་རབ་ཏུ་བྱིན་པ་དེ་རྣམས་རྣ་བར་བླུགས་
ན་རྣ་བའི་ནད་རྣམས་འཇོམས་སོ། །བའི་མར་དང་འོ་མ་བརྒྱད་འགྱུར་བསྐོལ་བའི་ལྷག་མ་མར་
སྐ་བའི་ཆ་ལུས་པ། ན་ག་གེ་སར་དང༌། གུར་གུམ་སྣ་རུ་བླུགས་པས་སྣ་ནད་སེལ་ལོ། །ཀར་ཀོ་
ཏི་དང་། ཐོང་པར་ལྡན་དང། ཨིནྡྲ་རྣམས་བུང་བུའི་ཆུ་དང་བཅས་པ་འབྲས་སམ། ཤ་རོ་དག་
ལ་བྱུགས་པས་དེ་དག་འཇོམས་སོ། །དུས་ཀྱི་འཁོར་ལོའི་གེགས་སེལ། ལ་སྟོད་ཀྱི་བཙུན་པ།
དབང་ཕྱུག་རྒྱལ་མཚན་བདག་གིས་བཀོད། །བདེན་རྫུན་ཉམས་སུ་ལོང་ལ་ལྟོས། །བླ་མ་
གཅུང་རིན་པོ་ཆེ་ཞེས་ཀྱང་ཟེར་རོ། །ཀུན་ལ་ཕན་པར་གྱུར་ཅིག།